Det blev som ventet den tidligere AaB'er Allan Gaarde, der skal efterfølge Lynge Jacobsen som sportschef. Derudover er yderligere tre chefer i dag blevet præsenteret.

AaB har klokken 13 fremvist deres nye chefkonstellation. Præsentationen bød ikke på de store overraskelser. Den tidligere AaB-spiller Allan Gaarde er som ventet præsenteret som ny sportschef - og bliver dermed Lynge Jacobsens umiddelbare efterfølger, når han stopper til sommer. 38-årige Allan Gaarde fik 228 kampe for de rød-hvid stribede. Han spillede desuden for Udinese Calcio, Viking Stavanger og Vejle Boldklub inden han stoppede karrieren på grund af en bruskskade i 2010. Siden har han uddannet sig til cand.merc.com. på CBS. Nuværende økonomidirektør Stephan Schors forfremmes til adm. direktør og Preben Hansen bliver salgschef. Derudover er presseansvarlige Brian Andersen ny presse- og kommunikationschef.